ALL PARLIAMENTARY LEADER MEETING AH MIZORAM MP TE AN AU CHHUAK,"1245/2024-2025 22nd July, 2024: Parliament Monsoon session vawiin a neih tan tur inbuatsaihna All Parliamentary Leader meeting nimina neih ah Mizoram MP pahnih ten thu an sawi. Lok Sabha MP Pu Richard Vanlalhmangaiha chuan thu sawiin North East State te tana NLCPR 10% reserved thin a ni ang hian Corporate Social Responsibilty (CSR) Fund hi North East tan 10% reserved a nih theih nan tun Budget session-ah hian sawiho tura chhawpchhuah ve ni se a duh thu a sawi chhuak a ni. Rajya Sabha MP Pu K.Vanlalvena chuan Remal Cyclone in May ni 28, 2024-a Mizoram min nuai avanga Aizawl khawpuia mi 30 thihna leh chhungkaw 40 chuang chenna in hloh an awm thu te, Quarry chim avanga mi 14 thihna te, July ni 2 a  leimin avanga mi 3 thihna te bakah Monsoon ruah sur nasa avanga Mizoram hmun hrang hranga leimin in motor kawng a tih chhiat te, tui lianin leilet leh thlai a tih chhiat nasat thu te au chhuah puiin Disaster Management & Rehabilitation (DM&R) Mizoram tana fund pek belh kan tul thu a sawi bawk a ni. All Parliamentary Leader Meeting hi Union Minister of Parliamentary Affairs Pu Kiren Rijiju an a kaihruai a. Union Minister of Defence Pu Rajnat Singh leh Leader of Rajya Sabha Pu JP Nanda ten an tel pui bawk a ni. Attachment Loading attachment...",Dated: 22 nd Jul 24 10:26 AM,https://dipr.mizoram.gov.in/post/all-parliamentary-leader-meeting-ah-mizoram-mp-te-an-au-chhuak